*Proiect*

**GUVERNUL REPUBLICII MOLDOVA**

H O T Ă R Â R E nr. \_\_\_\_

din 2023

Chișinău

**pentru aprobarea Regulamentului privind modul de acordare a subvențiilor complementare din Fondul național de dezvoltare a agriculturii și mediul rural pentru acciza la motorina utilizată de fermieri în anul agricol 2023**

În temeiul art. 12, lit. c) și art. 21 din Legea nr. 71/2023 cu privire la subvenționarea în agricultură și mediul rural (Monitorul Oficial al Republicii Moldova, 2023, nr. 134-137 art. 209), cu modificările ulterioare, Guvernul

**HOTĂRĂȘTE:**

 **1.** Se aprobă Regulamentul privind modul de acordare a subvențiilor complementare din Fondul național de dezvoltare a agriculturii și mediul rural pentru acciza la motorina utilizată de fermieri în anul agricol 2023 (se anexează).

 **2.** Ministerul Agriculturii și Industriei Alimentare, prin intermediul Agenției de Intervenție și Plăți pentru Agricultură, va distribui din Fondul național de dezvoltare a agriculturii și mediului rural subvențiile complementare pentru acciza la motorina utilizată de fermieri în anul agricol 2023.

**4.** Controlul asupra executării prezentei hotărâri se pune în sarcina Ministerului Agriculturii și Industriei Alimentare.

**5.** Prezenta hotărâre intră în vigoare la data publicării în Monitorul Oficial al Republicii Moldova.

**PRIM-MINISTRU Dorin RECEAN**

**Contrasemnează:**

Ministrul finanțelor Veronica Sirețeanu

Viceprim-ministru, Ministrul agriculturii

și industriei alimentare Vladimir Bolea

Aprobat

prin Hotărârea Guvernului nr. \_\_\_\_/2023

**REGULAMENT**

**privind modul de acordare a subvențiilor complementare din Fondul național de dezvoltare a agriculturii și mediul rural pentru acciza la motorina utilizată de fermieri în anul agricol 2023**

**Capitolul I**

**DISPOZIȚII GENERALE**

**1.** Regulamentul privind modul de acordare a subvențiilor complementare din Fondul național de dezvoltare a agriculturii și mediul rural pentru acciza la motorina utilizată de fermieri în anul agricol 2023 (în continuare – *Regulament*) stabilește modul de repartizare a subvențiilor complementare pentru acciza la motorina utilizată de fermieri în anul agricol 2023 pentru efectuarea lucrărilor în exploatațiile agricole.

2. Subvențiile complementare pentru acciza la motorină se acordă întreprinderilor din sectorul vegetal și zootehnic, în scopul efectuării lucrărilor în anul agricol 2023, la motorina achiziționată în perioada 16 noiembrie 2022-30 septembrie 2023 inclusiv, după cum urmează:

1) în cuantum de:

a) 100% din cota stabilită pentru anul 2023 sau 3248 lei per tonă – pentru întreprinderile micro, mici și mijlocii, clasificate conform prevederilor Legii nr. 179/2016 cu privire la întreprinderile mici și mijlocii;

b) 100% din cota stabilită pentru anul 2022 sau 2980 lei per tonă – pentru întreprinderile micro, mici și mijlocii, clasificate conform prevederilor Legii nr. 179/2016 cu privire la întreprinderile mici și mijlocii;

2) în cuantum de:

a) 30% din cota stabilită pentru anul 2023 sau 974,4 lei per tonă – pentru alte categorii de întreprinderi care nu sunt specificate în Legea nr. 179/2016 cu privire la întreprinderile mici și mijlocii;

b) 30% din cota stabilită pentru anul 2022 sau 894 lei per tonă – pentru alte categorii de întreprinderi care nu sunt specificate în Legea nr. 179/2016 cu privire la întreprinderile mici și mijlocii;

**3.** În sensul prezentului Regulament se utilizează următoarele noțiuni:

1) *solicitant* – fermier care utilizează motorina pentru efectuarea lucrărilor în exploatațiile agricole şi care a depus cerere de solicitare a subvenției complementare;

2) *subvenție complementară pentru acciza la motorină* – ajutor bănesc, nerambursabil şi neimpozabil, acordat fermierilor pentru subvenționarea accizelor la motorină utilizată pentru anul agricol 2023.

**4**. Înfăptuirea activității administrative în procesul de examinare a cererilor de solicitare a subvenției complimentare se efectuează în conformitate cu prevederile Codului administrativ al Republicii Moldova nr. 116/2018.

**Capitolul II**

**MODUL DE CALCULARE A SUBVENȚIILOR**

**5.** Calcularea mărimii subvenției complementare pentru acciza la motorină, per beneficiar se efectuează de către Agenția de Intervenție și Plăți pentru Agricultură după următoarea formulă:

1) pentru facturile din perioada 16 noiembrie – 31 decembrie 2022 inclusiv:

**Ms = Vtu x Cd x k,**

unde:

*Ms* – mărimea subvenției;

*Vtu*– volumul total de motorină utilizată;

*Cd*– coeficientul de densitate medie pentru motorină, care este egal cu 0,845 kg/l;

*k* – coeficientul subvenției per agent economic, care, pentru categoriile menționate la pct. 2 subpct. 1) și 3), este de 2,980, iar pentru categoriile menționate la pct. 2 subpct. 2) – de 0,894.

Dacă volumul motorinei facturate este mai mic decât Vtu, atunci în formula de calcul se ia în considerare volumul motorinei facturate, iar dacă volumul motorinei facturate este mai mare decât Vtu, atunci în formula de calcul se ia în considerare:

**Vtu = Vnc1+ … +Vncn,**

*a) în domeniul vegetal:*

Vnc – volumul de motorină per cultură și unitate de suprafață:

**Vnc = St x Nm,**

unde:

*St* – suprafața totală per cultură;

*Nm*– normele medii anuale de consum al motorinei;

*b) în domeniul zootehnic:*

*Vnc* – volumul de motorină per specia și numărul de animale:

**Vnc = Na x Nm,**

unde:

Na – numărul de animale;

Nm – normele medii anuale de consum al motorinei.

2) pentru facturile din perioada 1 ianuarie – 30 septembrie 2023:

**Ms = Vtu x Cd x k,**

unde:

*Ms* – mărimea subvenției;

*Vtu* – volumul total de motorină utilizată;

*Cd* – coeficientul de densitate medie pentru motorină, care este egal cu 0,845 kg/l;

*K* – coeficientul subvenției per agent economic, care, pentru categoriile menționate la pct. 2 subpct. 1) și 3), este de 3,248, iar pentru categoriile menționate la pct. 2 subpct. 2) – de 0,974.

Dacă volumul motorinei facturate este mai mic decât Vtu, atunci în formula de calcul se ia în considerare volumul motorinei facturate, iar dacă volumul motorinei facturate este mai mare decât Vtu, atunci în formula de calcul se ia în considerare:

**Vtu = Vnc1+ … +Vncn,**

*a) în domeniul vegetal:*

Vnc – volumul de motorină per cultură și unitate de suprafață:

**Vnc = St x Nm,**

unde:

*St* – suprafața totală per cultură;

*Nm* – normele medii anuale de consum al motorinei;

*b) în domeniul zootehnic:*

*Vnc*– volumul de motorină per specia și numărul de animale:

**Vnc = Na x Nm,**

unde:

Na – numărul de animale;

Nm – normele medii anuale de consum al motorinei.

**6.** Normele medii de consum anual al motorinei per ha, în funcție de culturi sau grupe de culturi, și per animal, în funcție de specie, sunt prevăzute în anexa nr. 3.

**7.** Valoarea maximă a subvenției acordate unui beneficiar nu poate depăși suma de 200 mii lei anual per domeniu.

**8.** Pentru a fi eligibili subvenționării, solicitanții trebuie să respecte următoarele criterii:

1) să fie înregistrați în modul stabilit de legislație, nu mai târziu de data depunerii cererii de solicitare a subvențiilor;

2) să dețină în proprietate și/sau gestiune terenurile agricole, exploatațiile zootehnice și alte exploatații agricole;

3) exploatațiile agricole să fie cu termenul de funcționare utilă neexpirat, conform Catalogului mijloacelor fixe, aprobat prin Hotărârea Guvernului nr. 941/2020;

4) motorina să fie utilizată pentru efectuarea lucrărilor în exploatațiile agricole și să fie achiziționată începând 16 noiembrie 2022, conform facturilor fiscale;

5) nu se află în proces de insolvabilitate/lichidare;

6) nu au restanțe la bugetul public national;

7) și-au asumat obligația de a respecta condiționalitățile;

8) nu sunt incluşi în Lista de interdicţie a subiecților subvenţionării;

9) nu sunt persoane juridice ai căror fondatori, acţionari, asociaţi, administratori, beneficiari efectivi sunt înregistraţi ori își au reşedinţa în jurisdicţii care nu implementează standarde internaţionale de transparenţă.

**Capitolul III**

**MODUL DE ACORDARE A SUBVENȚIILOR**

**9.** Dosarele de solicitare a subvențiilor împreună cu documentele în original și copiile acestora se depun de către solicitanți la subdiviziunile teritoriale ale Agenției de Intervenție și Plăți pentru Agricultură.

**10.** Pentru anul agricol 2023 dosarele se depun nu mai mult de unul pentru un semestru. Producătorul agricol poate solicita subvenția doar în baza facturilor fiscale eliberate în semestrul pentru care depune cererea de solicitare a subvenției, conform perioadelor:

1) semestrul I – până la 29 iunie, pentru facturile din 16 noiembrie 2022 – 29 iunie 2023, inclusiv;

2) semestrul II – de la 30 iunie până la 30 septembrie, pentru facturile din 30 iunie – 30 septembrie inclusiv;

**12.** Dosarul de solicitare a subvenției va conține următoarele documente obligatorii:

1) cererea de solicitare a subvenției, conform modelului din anexa nr. 1;

2) declarația pe propria răspundere privind completitudinea dosarului și veridicitatea informației din documentele prezentate, conform modelului din anexa nr. 2;

3) copia certificatului de înregistrare a gospodăriei țărănești;

4) certificatul de confirmare, conform modelului din anexa nr. 4, iar în cazul deținătorilor de animale – extrasul din Registrul de stat al animalelor sau alte documente confirmative eliberate de Instituția Publică Serviciul Tehnologia Informației și Securitate Cibernetică, în conformitate cu prevederile Hotărârii Guvernului nr. 700/2018, inclusiv: copia pașaportului stupinei pentru familiile de albine, copia formularelor 24-agr, conform perioadelor menționate în pct. 10, cu ștampila umedă a Biroului Național de Statistică aplicată, pentru păsări ouătoare sau facturi fiscale de comercializare/mișcare a animalelor la abator, pentru păsări destinate sacrificării și iepuri;

5) copia facturilor de procurare a motorinei achiziționate începând cu data de 16 noiembrie 2022;

6) copia paginilor 1-8 din pașaportul proiectului de înființare a plantației horticole sau copia schiței de proiect, în cazul plantațiilor de arbuști fructiferi sau căpșun;

7) copia actului de înființare a plantației perene, după caz;

8) copia actului de confirmare a rechizitelor bancare 9) declarația pe propria răspundere privind clasificarea întreprinderii în conformitate cu criteriile stabilite în Legea nr. 179/2016 cu privire la întreprinderile mici și mijlocii, conform anexei nr. 6.

**13.** Dosarul de solicitare a subvențiie se depune de către solicitant (administrator) sau de către reprezentantul legal al acestuia.

**14.** Dosarul se depune șnuruit, sigilat și numerotat, astfel încât să nu permită detașarea și/sau înlocuirea documentelor, precum și semnat pe fiecare pagină de către solicitant. Documentele prezentate în copii trebuie să conțină mențiunea „corespunde originalului” și semnătura solicitantului. La depunerea dosarului de solicitare a subvenției, solicitantul primește confirmarea care atestă recepționarea dosarului de către subdiviziunea teritorială a Agenției de Intervenție și Plăți pentru Agricultură.

**15.** Dacă se constată că dosarul de solicitare a subvenției nu este complet, reprezentantul subdiviziunii teritoriale a Agenției de Intervenție și Plăți pentru Agricultură notifică solicitantul în scopul prezentării actelor necesare.

**16.** În cazul în care solicitantul nu prezintă actele solicitate în termenele rezonabile stabilite şi nu există temeiuri de suspendare a procedurii sau de repunere în termen, Agenția de Intervenție și Plăți pentru Agricultură emite o decizie prin care constată renunțarea tacită la procedură.

**17.** Subdiviziunile teritoriale ale Agenției de Intervenție și Plăți pentru Agricultură, în termen de 10 zile lucrătoare de la data depunerii dosarului:

1) asigură introducerea informației aferentă dosarelor de solicitare a subvențiilor în Sistemul informațional automatizat „Evidența solicitanților și beneficiarilor de subvenții” în ordinea depunerii acestora;

2) examinează și verifică autenticitatea documentelor prezentate și corespunderea acestora cu documentele originale;

3) asigură transmiterea dosarelor de solicitare a subvențiilor către oficiul central al Agenției de Intervenție și Plăți pentru Agricultură.

**18.** Agenția de Intervenție și Plăți pentru Agricultură, în ordinea introducerii cererilor în Sistemul informațional automatizat „Evidența solicitanților și beneficiarilor de subvenții”, efectuează:

1) verificarea completitudinii datelor din dosar;

2) calculul mărimii subvențiilor;

3) includerea datelor în raportul totalizator, conform anexei nr. 5;

4) autorizarea spre plată a cererilor care întrunesc criteriile de eligibilitate.

**19.** Deciziile de respingere a cererii de solicitare a subvenției sau de constatare a renunțării tacite la procedură pot fi contestate în conformitate cu prevederile Codului administrativ al Republicii Moldova nr. 116/2018.

**20.** Dosarele de solicitare a subvențiilor se păstrează în arhiva Agenției de Intervenție și Plăți pentru Agricultură timp de 3 ani.

**Capitolul IV**

**RESPONSABILITĂȚI ȘI SANCȚIUNI**

**21.** Responsabili de corectitudinea și veridicitatea datelor din dosarul de solicitare a subvențiilor sunt fermierii - solicitanți de subvenții, iar de corectitudinea distribuirii subvențiilor către solicitanți – Agenția de Intervenție și Plăți pentru Agricultură.

**22.** În cazul în care unul dintre funcționarii autorităților menționate în prezentul Regulament este în conflict de interese în procesul de luare de decizii, acesta urmează să declare conflictul de interese și să se abțină de la aprobarea deciziei, conform prevederilor Legii nr. 133/2016 privind declararea averii și a intereselor personale.

**23.** Încălcarea prevederilor prezentului Regulament, care poate duce la acordarea neîntemeiată a subvenției, atrage după sine răspundere conform legislației.

**24.** Solicitanții de subvenții care au prezentat date neveridice în scopul obținerii nejustificate a resurselor financiare vor fi incluși în Lista de interdicție a producătorilor agricoli conform procedurii stabilite de Guvern.

**25.** Fermierii care au beneficiat de subvenție sunt obligați să ramburseze suma financiară în cazul în care s-a constatat că nu au respectat prevederile prezentului Regulament.

Anexa nr. 1

la Regulamentului privind modul de acordare a subvențiilor

 complementare din Fondul național de dezvoltare

a agriculturii și mediul rural pentru acciza la motorina

 utilizată de fermieri în anul agricol 2023

**CERERE**

Prin prezenta, producătorul agricol\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(denumirea întreprinderii, a gospodăriei țărănești)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(seria, numărul și data eliberării certificatului de înregistrare)*

numărul de identificare de stat/codul fiscal (IDNO/IDNP)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

adresa juridică/domiciliul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reprezentat de către dl/dna \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în calitate de administrator/conducător □, reprezentant legal □ *(se bifează în pătratul respectiv)*, solicit acordarea subvenției complementare pentru acciza la motorină în scopul întreținerii exploatațiilor agricole și al efectuării lucrărilor agricole de sezon pentru culturile/grupele de culturi, conform datelor din tabelul de mai jos:

*1) pentru domeniul vegetal*

|  |  |  |  |
| --- | --- | --- | --- |
| **Nr. crt.** | **Suprafața agricolă, ha** | **Cultura**  | **Anul plantării/semănării** |
| 1. |   |   |   |
| 2. |   |   |   |
| 3. |   |   |   |
| 4. |   |   |   |
| 5. |  |  |  |
| **Total** |   |   |

*\*Cantitatea totală de motorina utilizată pentru domeniul vegetal (se indică cantitatea de motorină, conform facturilor) \_\_\_\_\_\_\_\_\_\_\_\_\_\_\_\_\_\_\_\_\_\_\_*

*2) pentru domeniul zootehnic*

|  |  |  |  |
| --- | --- | --- | --- |
| Nr. crt. | A se bifa | Specia și grupa de animale | Efectivul de animale, capete |
| 1. |  | Vaci și junci de peste 12 luni |  |
| 2. |  | Oi și mioare de peste 12 luni |  |
| 3. |  | Capre și ieduțe de peste 12 luni |  |
| 4. |  | Porcine |  |
| 5. |  | Păsări |  |
| 6. |  | Iepuri |  |
| 7. |  | Familii de albine |  |

*\*Cantitatea totală de motorină utilizată pentru domeniul zootehnic (se indică cantitatea de motorină conform facturilor) \_\_\_\_\_\_\_\_\_\_\_\_\_\_\_\_\_\_\_\_\_\_\_*

Solicit ca suma totală a suportului financiar să-mi fie calculată în conformitate cu prevederile Regulamentului privind modul de acordare a subvențiilor complementare din Fondul național de dezvoltare a agriculturii și mediul rural pentru acciza la motorina utilizată de fermieri în anul agricol 2023 și transferată pe contul bancar nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ în monedă națională, deservit de Banca Comercială \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, adresa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, codul băncii\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

La cerere se anexează:

1) declarația pe propria răspundere privind completitudinea dosarului și veridicitatea informației din documentele prezentate, conform modelului din anexa nr. 2;

2) copia certificatului de înregistrare a gospodăriei țărănești;

3) certificatul de confirmare, conform modelului din anexa nr. 4, iar în cazul deținătorilor de animale –extrasul din Registrul de stat al animalelor sau alte documente confirmative eliberate de Instituția Publică Serviciul Tehnologia Informației și Securitate Cibernetică, în conformitate cu prevederile Hotărârii Guvernului nr. 700/2018, inclusiv: copia pașaportului stupinei pentru familiile de albine, copia formularului 24-agr, conform perioadelor menționate în pct. 10, cu ștampila umedă a Biroului Național de Statistică aplicată, pentru păsări ouătoare sau facturile fiscale de comercializare/mișcare a animalelor la abator, pentru păsări destinate sacrificării și iepuri”;

4) copia facturilor fiscale pentru motorina achiziționată;

5) copia paginilor 1-8 din pașaportul proiectului de înființare a plantației horticole sau copia schiței de proiect, în cazul plantațiilor de arbuști fructiferi sau căpșun;

6) copia actului de înființare a plantației perene, după caz;

7) copia certificatului privind atribuirea codului IBAN, eliberat de banca comercială;

8) declarația pe propria răspundere privind clasificarea întreprinderii conform criteriilor stabilite în Legea nr. 179/2016 cu privire la întreprinderile mici și mijlocii.

|  |  |  |
| --- | --- | --- |
| \_\_\_ \_\_\_\_\_\_\_\_\_\_\_\_\_\_2023  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*(denumirea întreprinderii, a gospodăriei țărănești)*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*(numele și prenumele conducătorului)* | \_\_\_\_\_\_\_\_\_\_\_\_\_\_\_; *(semnătura)* |

Anexa nr. 2

la Regulamentul privind modul de acordare a subvențiilor complementare din Fondul național de dezvoltare a agriculturii și mediul rural pentru acciza la motorina utilizată de fermieri în anul agricol 2023

**DECLARAȚIE**

**pe propria răspundere**

Prin prezenta, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reprezentată de

*(denumirea întreprinderii, gospodăriei țărănești)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cunoscând prevederile legislației *(numele, prenumele administratorului, conducătorului, reprezentantului legal)*

penale în vigoare cu privire la falsul în declarații și condițiile Regulamentului privind modul de acordare a subvențiilor complementare din Fondul național de dezvoltare a agriculturii și mediul rural pentru acciza la motorina utilizată de fermieri în anul agricol 2023, declar pe propria răspundere că:

1) toată informația din cererea de solicitare a subvenției și din documentele anexate este corectă/veridică și mă angajez să respect condițiile cerute în conformitate cu actele normative/legislative referitoare la acordarea suportului financiar în scopul întreținerii exploatațiilor agricole și efectuarea lucrărilor agricole de sezon și să anexez la cerere documentele justificative solicitate;

2) îmi dau acordul privind accesarea datelor cu caracter personal de către subiecții implicați în procedura de recepționare, verificare și autorizare spre plată a subvenției solicitate;

3) în cazul în care nu respect oricare din condițiile și criteriile prevăzute de Regulamentul privind modul de acordare a subvențiilor complementare din Fondul național de dezvoltare a agriculturii și mediul rural pentru acciza la motorina utilizată de fermieri în anul agricol 2023, dosarul de solicitare a subvenției va fi considerat neeligibil;

4) în cazul în care voi prezenta date neveridice în dosar, mă oblig să rambursez subvenția în modul stabilit.

|  |  |  |
| --- | --- | --- |
| \_\_\_ \_\_\_\_\_\_\_\_\_\_\_\_\_\_2023  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*(denumirea întreprinderii, gospodăriei țărănești)*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*(numele și prenumele conducătorului)* | \_\_\_\_\_\_\_\_\_\_\_\_\_\_\_ *(semnătura)* |

Anexa nr. 3

la Regulamentul privind modul de acordare a subvențiilor complementare din Fondul național de dezvoltare a agriculturii și mediul rural pentru acciza la motorina utilizată de fermieri în anul agricol 2023

**Normele medii anuale de consum al motorinei**

*1) pentru domeniul vegetal*

|  |  |  |
| --- | --- | --- |
| **Nr. crt.** | **Specificarea grupelor de culturi agricole** | **Litri/ha** |
| 1. | Culturile cerealiere (spicoase și leguminoase boabe), reprezentanți principali ai acestei grupe fiind grâul, orzul (toamnă și de primăvară), ovăzul, secara, mazărea, ierburile perene etc. | 75,25 |
| 2. | Culturile cerealiere prășitoare (porumbul pentru boabe, porumbul pentru siloz, floarea-soarelui, soia, sorg etc.) | 84,09 |
| 3. | Culturile tehnice (sfeclă de zahăr, tutun, sfeclă de nutreț, rapiță etc.) | 125,35 |
| 4. | Cartofi, legume și bostănoase | 143,55 |
| 5. | Plantații pomicole, arbuști fructiferi, căpșun, plante aromatice, medicinale și condimentare | 136,95 |
| 6. | Plantații de viță-de-vie | 111,08 |

|  |  |  |
| --- | --- | --- |
| **Nr. crt.** | **Specia** **și grupa de animale** | **Cuantumul mediu de motorină,** **litri/cap** |
| 1. | Vaci și junci de peste 12 luni | 160 |
| 2. | Oi și mioare de peste 12 luni | 17 |
| 3. | Capre și ieduțe de peste 12 luni | 17 |
| 4. | Porcine | 3,7 |
| 5. | Păsări | 0,34 |
| 6. | Iepuri | 0,06 |
| 7. | Familii de albine | 20 |

*2) pentru domeniul zootehnic*

Anexa nr. 4

la Regulamentul privind modul de acordare a subvențiilor complementare din Fondul național de dezvoltare a agriculturii și mediul rural pentru acciza la motorina utilizată de fermieri în anul agricol 2023

**Certificat de confirmare**

nr. \_\_\_\_\_ din \_\_\_\_\_\_\_\_\_\_ 2023

Primăria соmunei/sаtului \_\_\_\_\_\_\_\_\_\_\_\_\_\_\_\_\_\_\_\_\_\_\_, raionul\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

certifică faptul că întreprinderea/gospodăria țărănească (de fermier) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, codul fiscal \_\_\_\_\_\_\_\_\_\_\_\_\_\_,

 *(denumirea persoanei juridice sau denumirea gospodăriei țărănești (de fermier))*

gestioneazăsuprafețe însămânțate cu culturi agricole, după cum urmează:

|  |  |  |
| --- | --- | --- |
| **Nr.****crt.** | **Tipul culturii agricole** | **Suprafața,****ha** |
| 1. |  |  |
| 2. |  |  |
| 3. |  |  |
| 4. |  |  |
| 5. |  |  |
| **Suprafața totală însămânțată cu culturi agricole, ha** |  |
| **Total numere cadastrale deținute, conform specificației** |  |
| *Se indică numerele cadastrale* |

**Notă:** *Dacă numerele cadastrale sunt în ordine consecutivă și au același cod, pot fi numerotate prin cratimă (ex.: 4840xxxxxx - 4840xxxxxx).*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ ”;

 *(numele și prenumele primarului) (semnătura)*

Anexa nr. 5

la Regulamentul privind modul de acordare a subvențiilor complementare din Fondul național de dezvoltare a agriculturii și mediul rural pentru acciza la motorina utilizată de fermieri în anul agricol 2023

**Raport totalizator**

*1) pentru domeniul vegetal*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Nr.** **crt.** | **Denumirea agentului economic** | **Raionul, localitatea** | **Cod fiscal** | **Cultura/****grupa de culturi** | **Număr cadastral al terenului** | **Suprafața totală, ha** | **Suprafața însămânțată, ha** | **Norme de consum al motorinei, l/ha** | **Cuantumul, lei** |
| 1. |   |   |   |   |  |   |   |   |   |
| 2. |   |   |   |   |  |   |   |   |   |
| 3. |   |   |   |   |  |   |   |   |   |
| 4. |   |   |   |   |  |   |   |   |   |

*2) pentru domeniul zootehnic*

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr.****crt.** | **Denumirea agentului economic** | **Raionul, localitatea** | **Cod****fiscal** | **Specia animalelor** | **Efectivul total, capete** | **Norme de consum al motorinei, l/cap** | **Cuantumul, lei** |
| 1. |   |   |   |   |   |   |   |
| 2. |   |   |   |   |   |   |   |
| 3. |   |   |   |   |   |   |   |
| 4. |   |   |   |   |   |   |   |

Anexa nr. 6

la Regulamentul privind modul de acordare a subvențiilor complementare din Fondul național de dezvoltare a agriculturii și mediul rural pentru acciza la motorina utilizată de fermieri în anul agricol 2023

|  |
| --- |
| Declarație pe propria răspundere privind clasificarea întreprinderii conform criteriilor stabilite în Legea nr. 179/2016 cu privire la întreprinderile mici și mijlocii |

Prin această declarație, subsemnatul\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 *(nume, prenume)*

în calitate de\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ al\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 (*se indică funcția de administrator/reprezentant legal*) (*denumirea completă a întreprinderii solicitante*)

IDNO \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, care solicită sprijin financiar din cadrul mijloacelor fondului de subvenționare a producătorilor agricoli, cunoscând prevederile Codului penal al Republicii Moldova nr. 985/2002 cu privire la falsul în declarații, declar deținerea în cadrul exploatației agricole a următoarelor bunuri și active:

|  |  |
| --- | --- |
|  | * **Întreprindere micro**
 |
|  | Numărul de angajați *(cel mult 9)* | Cifra anuală de afaceri *(până la 18 mil. lei)* | Active totale *(până la 18 mil. lei)* |
| **Conform Legii** **nr. 179/2016** |  \_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_lei | \_\_\_\_\_\_\_\_\_\_\_\_\_\_\_\_\_\_\_lei |

|  |  |
| --- | --- |
|  | * **Întreprindere mică**
 |
|  | Numărul de angajați *(cel mult 49)* | Cifra anuală de afaceri (*până la 50 mil. lei)* | Active totale *(până la 50 mil. lei)* |
| **Conform Legii nr. 179/2016** |  \_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_lei | \_\_\_\_\_\_\_\_\_\_\_\_\_\_\_\_\_\_\_lei |

|  |  |
| --- | --- |
|  | * **Întreprindere mijlocie**
 |
|  | Numărul de angajați *(cel mult 249)* | Cifra anuală de afaceri (*până la 100 mil. lei)* | Active totale *(până la 100 mil. lei)* |
| **Conform Legii nr. 179/2016** |  \_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_lei | \_\_\_\_\_\_\_\_\_\_\_\_\_\_\_\_\_\_\_lei |

|  |  |
| --- | --- |
|  | * **Alte întreprinderi**
 |
|  | Numărul de angajați  *(peste 249)* | Cifra anuală de afaceri (*peste 100 mil. lei)* | Active totale *(peste 100 mil. lei)* |
|  |  \_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_lei | \_\_\_\_\_\_\_\_\_\_\_\_\_\_\_\_\_\_\_lei |

\*La compartimentul *Cifra anuală de afaceri* se indică cifra de afaceri pentru anul 2022.

\*\*Clasificarea întreprinderilor se va efectua în conformitate cu criteriile stabilite în Legea nr. 179/2016 cu privire la întreprinderile mici și mijlocii, iar criteriul definitoriu constant folosit la clasificarea întreprinderilor mici și mijlocii în scopuri statistice este numărul mediu anual de salariați, în cazul în care aceștia nu dispun de cifre de afaceri.

 **Data Semnătura solicitantului/reprezentantului legal**

 **\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_.**